18-ம் நூற்றாண்டில் பிரசுரமான 'ராபின்சன் குரூசோ' (Robinson Crusoe) நாவல் உலகப்புகழ் பெற்றது. பயணம் செய்த கப்பல் விபத்தில் சிக்கி அழிந்து போவதால், ஆள் அரவமற்ற தீவில் ஒதுங்கும் ஒரு மனிதர் தனது 28 ஆண்டுகளை அங்கு கழிக்கிறார். அவரின் அனுபவங்களையொட்டி எழுதப்பட்ட நாவல் இது. 'ராபின்சன் குரூசோ' என்பவரின் உண்மையான அனுபவங்கள் இவை என்று முதலில் நம்பப்பட்டது. பின்னரே Daniel Defoe எழுதிய புனைவு என்று தெளிவாகியது. யதார்த்தத்திற்கு நெருக்கமாக புனையப்பட்ட கற்பனையைக் கொண்டிருக்குக்கிறது இந்தப் படைப்பு.